U-Multirankin logo.
**U-Multirank** on moniulotteinen yliopistojen ja korkeakoulujen ranking-lista, jonka tavoitteena on tarjota käyttäjälähtöinen ja maailmanlaajuinen kuva yliopistojen monimuotoisuudesta. U-Multirankin on kehittänyt riippumaton eurooppalaisten korkeakoulujen yhteenliittymä, ja sitä tukee Euroopan komissio.

Vuonna 2014 U-Multirank -vertailu julkaistiin ensimmäisen kerran. Uusi yliopistoranking todettiin kunnianhimoiseksi hankkeeksi, mutta tuloksia kritisoitiin aineistona käytettyjen eri maiden yliopistoaineistojen kattavuuden puutteesta. Vuonna 2015 julkaistiin U-Multirankin toinen versio. Saatuja arvioita pidettiin ainakin osin yllätyksellisinä ja kummallisina. Tämä selittyi osaksi sillä, että vain runsas puolet vertailuun osallistuneista yliopistoista - esimerkiksi Moskovan yliopisto - toimitti "aktiivisesti" aineistoaan arviointiin; eikä kaikki tieto pohjautunut bibliografisiin aineistoihin. U-Multirank -vertailussa esitettyjen arvioiden lähtöaineiston laatu, ja siksi myös arvion lopputulos jäi esimerkiksi useiden arvostettujen brittiyliopistojen kohdalta puutteelliseksi. Arviosta tuli näin yliopistokohtaisesti ailahtelevampi.

Vuonna 2018 yliopistolistan version kattavuus oli parantunut lukumääräisesti aiemmasta. Nyt mukana oli jo 1 614 yliopistoa yhteensä 95 maasta, ja mukana oli tietoa 5 000 tiedekunnasta ja yli 12 500 opinto-ohjelmasta. Käyttäjän valittavissa olevista 1 611:sta yliopistosta tai korkeakoulusta pääosa (926) oli Euroopasta. Vertailun maailmanlaajuinen kattavuus oli yhä rajoitettua. Esimerkiksi Afrikasta oli vertailussa mukana vain 23 yliopistoa (eli enemmistö Afrikan maista uupuu vielä kokonaan), Etelä-Amerikasta vain 26 yliopistoa ja Aasiasta vain 325 yliopistoa.

Kesäkuussa 2019 julkaistu vuoden 2019-2020 U-Multirankin yliopistolista oli järjestyksessään viides. Nyt mukana oli yhteensä 1 711 yliopistoa kaikkiaan 96 maasta. Alueellinen kattavuus oli parantunut hyvin vähän edelliseen listaukseen verrattuna. 
Kuudennessa, eli kesäkuussa 2020 julkituodussa luettelossa oli mukana yhteensä 1 786 yliopistoa tai korkeakoulua 92 maasta.

Lähteet
-------

1. ↑  Ackrediteringar och Rankningar *Hanken Svenska handelshögskolan*. Viitattu 11.4.2017. (ruotsiksi)
2. ↑  U-Multirank ec.europa.eu. Viitattu 19.6.2018. (englanniksi)
3. ↑  U-MultiRank ambitious, but lacking critical mass to face up to World University Rankings  2014. timeshighereducation.com. Viitattu 19.6.2018. (englanniksi)
4. ↑  Nic Mitchell: U-Multirank throws up surprises in new league tables  30.3.2015. universityworldnews.com. Viitattu 19.6.2018. (englanniksi)
5. ↑  Frequently asked questions (FAQ). 2018 Release umultirank.org. Viitattu 19.6.2018. (englanniksi)
6. ↑  Compare and rank similar universities or start with a university to compare (1611 universities available) umultirank.org. Viitattu 19.6.2018. (englanniksi)
7. ↑  UPF excels in research and international orientation in the U-Multirank  4.6.2019. Universitat Pompeu Fabra (Barcelona), upf.edu. Viitattu 28.11.2019. (englanniksi)
8. ↑  U-Multirank’s 2020 edition is now online!  10.6.2020. University of Twente, utwente.nl. Viitattu 16.8.2021. (englanniksi)
9. ↑  U-Multirank’s 2020 Edition. Master list of universities (higher education institutions): 1,759 universities; 92 countries umultirank.org. Viitattu 16.8.2021. (englanniksi)

Aiheesta muualla
----------------

* U-Multirank - Research and Research Linkages Ranking (5/2018, pdf) (englanniksi) (umultirank.org)
* Research and Research Linkages Ranking - Readymade rankings (englanniksi) (umultirank.org)
* Rankings by subject (englanniksi) (umultirank.org)
* Compare and rank similar universities or start with a university to compare (1611 universities listed) (englanniksi) (umultirank.org)